b'\n_START_ARTICLE_\nEvon nuorisoleirikeskus\n_START_PARAGRAPH_\nEvon nuorisoleirikeskus on H\xc3\xa4meenlinnan Evolle entisen Lammin kunnan alueelle Suomen Partiolaisten ja Mets\xc3\xa4hallituksen yhteisty\xc3\xb6ss\xc3\xa4 rakentama leirialue, jolla voidaan pit\xc3\xa4\xc3\xa4 eri laajuisia leirej\xc3\xa4 lippukuntaleireist\xc3\xa4 finnjamboree-suurleireihin asti. Alue rakennettiin finnjamboree Kilkett\xc3\xa4 varten, mutta se tulee jatkossa olemaan niin partiolaisten kuin muidenkin nuorisoj\xc3\xa4rjest\xc3\xb6jen k\xc3\xa4yt\xc3\xb6ss\xc3\xa4._NEWLINE_Alue on noin sadan hehtaarin laajuinen, ja Mets\xc3\xa4hallitus rakentaa sille tietoliikenne-, s\xc3\xa4hk\xc3\xb6-, vesi-, viem\xc3\xa4ri- ja tieverkostot. Suomen Partiolaiset vastaa alueen suunnittelusta ja rakentaa osan leirirakennelmista. Alueen yll\xc3\xa4pit\xc3\xa4j\xc3\xa4n\xc3\xa4 tulee toimimaan Mets\xc3\xa4hallitus._NEWLINE_Alueen rakentamista on avustanut Opetushallitus Suomen Partiolaisille my\xc3\xb6nt\xc3\xa4m\xc3\xa4ll\xc3\xa4\xc3\xa4n 350\xc2\xa0000\xc2\xa0euron avustuksella.'